
Zagreb, 22. 5. 2020. 


SAVJETI ZA RODITELJE 
Vezano uz rad vrtića i škola od 25. 05. 2020. 





S obzirom na trenutno povoljnu epidemiološku situaciju sva djeca se mogu vratiti u vrtiće i škole 
(1.-4. razred OŠ). To se odnosi i na djecu s teškoćama i djecu sa zdravstvenim smetnjama koja bi 
dolazila u vrtić i školu da nema epidemije. 


Pojedine kronične bolesti (respiratorne, kardiovaskularne, dijabetes, maligne bolesti, 
imunodeficijencije, djeca s većim tjelesnim/motoričkim oštećenjima) mogu predstavljati povećani 
rizik za razvoj težih oblika bolesti COVID-19 ako se dijete zarazi nakon bliskog kontakta sa 
zaraženom osobom. Međutim, ako svi roditelji dosljedno svako jutro djeci izmjere tjelesnu 
temperaturu te ih ne dovode u vrtić ili školu kada imaju povišenu tjelesnu temperaturu, 
respiratorne simptome, izgubili su osjet mirisa ili okusa ili imaju druge znakove zarazne bolesti, 
smanjit će se rizik zaraze ostale djece u vrtiću i školi te će on biti jednak riziku kod ostalih 
svakodnevnih aktivnosti s obzirom na popuštanje mjera i posljedično učestalije kontakte među 
ljudima. 


Preporuka je da svaki dan prije odlaska u ustanovu roditelj u djetetovu bilježnicu upiše 
vrijednost izmjerene temperature kod djeteta. Bilježnicu dijete donosi sa sobom u ustanovu a 
odgajatelj/nastavnik svakodnevno provjerava. 
Svaki roditelj dodatno može pridonijeti sigurnosti svog djeteta, svoje obitelji i druge djece ako 
(koliko to okolnosti dozvoljavaju) održava fizičku distancu i provodi pojačanu higijenu u kućanstvu. 
Učenik u školu može ići sam, organiziranim prijevozom ili kako roditelj odluči. Kod djece 
predškolske dobi i učenika koje roditelji žele dovoditi i odvoditi iz škole, molimo roditelje da uzmu 
u obzir sljedeće: 
* osoba koja dovodi dijete u ustanovu treba izbjegavati ulazak u ustanovu te koliko je 
moguće držati razmak od drugih osoba, 
* upratnji jednog djeteta ne smije biti više od jedne odrasle osobe, 
* kada je moguće, pokušajte organizirati da u pratnji djeteta uvijek bude ista osoba ili se 
izmjenjuju dvije odrasle osobe, 
* kadaje moguće, u pratnji djeteta treba biti odrasla osoba koja živi u istom kućanstvu 


Predlažemo pročitati Upute za sprječavanje i suzbijanje epidemije COVID-19 vezano za rad 
predškolskih ustanova i razrednu nastavu od 1. do 4. razreda te posebne razredne odjele i rad s 
djecom s teškoćama koja imaju pomoćnika u nastavi: 
https://www.hzjz.hr/wp-content/uploads/2020/03/Upute_vrtici_skole.pdf 

